ประกาศกรมธุรกิจพลังงาน เรื่อง หลักเกณฑ์ วิธีการ และเงื่อนไขในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิง และเงื่อนไขที่ผู้ที่ได้รับความเห็นชอบต้องปฏิบัติ (ฉบับที่ 2) พ.ศ. 2562
ประกาศกรมธุรกิจพลังงาน
เรื่อง หลักเกณฑ์
วิธีการ และเงื่อนไขในการยื่นขอความเห็นชอบสถานที่ที่ใช้เก็บสำรองน้ำมันเชื้อเพลิง
และเงื่อนไขที่ผู้ได้รับความเห็นชอบต้องปฏิบัติ
(ฉบับที่ ๒)
พ.ศ. ๒๕๖๒[๑]
 

โดยที่เป็นการสมควรแก้ไขปรับปรุงหลักเกณฑ์ วิธีการ และเงื่อนไขในการยื่นขอความเห็นชอบสถานที่ที่ใช้เก็บสำรองน้ำามันเชื้อเพลิงและเงื่อนไขที่ผู้ได้รับความเห็นชอบต้องปฏิบัติ
อาศัยอำนาจตามความในมาตรา ๒๐ วรรคสี่ แห่งพระราชบัญญัติการค้าน้ำมันเชื้อเพลิง
พ.ศ. ๒๕๔๓ อธิบดีกรมธุรกิจพลังงาน จึงออกประกาศไว้ ดังต่อไปนี้

ข้อ
๑ ประกาศนี้ให้ใช้บังคับตั้งแต่วันที่
๑ มีนาคม ๒๕๖๒ เป็นต้นไป

ข้อ
๒ ให้เพิ่มข้อความต่อไปนี้เป็น
(๖) ของข้อ ๕ แห่งประกาศกรมธุรกิจพลังงาน เรื่อง หลักเกณฑ์ วิธีการ และเงื่อนไขในการยื่นขอความเห็นชอบสถานที่ที่ใช้เก็บสำรองน้ำามันเชื้อเพลิง
และเงื่อนไขที่ผู้ได้รับความเห็นชอบต้องปฏิบัติ พ.ศ. ๒๕๕๘
(๖) เป็นท่อขนส่งน้ำมันสำเร็จรูปที่ได้รับใบอนุญาตตามกฎหมายว่าด้วยการควบคุมน้ำมันเชื้อเพลิง
ทั้งนี้ จะต้องสามารถนำน้ำมันเชื้อเพลิงออกจากท่อได้ไม่ว่าเวลาใดตลอดระยะเวลาที่เก็บสำรองน้ำามันเชื้อเพลิงนั้น

ข้อ
๓ ให้ยกเลิกแบบ
ธพ.ธ ๓๐๔ ที่แนบท้ายประกาศกรมธุรกิจพลังงาน เรื่อง หลักเกณฑ์ วิธีการ และเงื่อนไขในการยื่นขอความเห็นชอบสถานที่ที่ใช้เก็บสำรองน้ำามันเชื้อเพลิง
และเงื่อนไขที่ผู้ได้รับความเห็นชอบต้องปฏิบัติ พ.ศ. ๒๕๕๘ และให้ใช้แบบ ธพ.ธ ๓๐๔ ที่แนบท้ายประกาศนี้แทน


ประกาศ
ณ วันที่ ๔ กุมภาพันธ์ พ.ศ. ๒๕๖๒
นันธิกา
ทังสุพานิช
อธิบดีกรมธุรกิจพลังงาน



พิไลภรณ์/จัดทำ
๑๕
มีนาคม ๒๕๖๒

วิชพงษ์/ตรวจ
๒๖ มีนาคม
๒๕๖๒

[๑]
ราชกิจจานุเบกษา เล่ม ๑๓๖/ตอนพิเศษ ๔๖ ง/หน้า ๖/๒๑ กุมภาพันธ์ ๒๕๖๒